20/04/2021 | Administración LocalMunicipal
A Baña
Plan estratéxico de subvencións do Concello da Baña 2021-2024

ANUNCIO O Pleno do Concello da Baña, en sesión ordinaria de data 24 de febreiro de 2021, aprobou o expediente de Plan Estratéxico de Subvencións 2021-2024, que deseguido se transcribe: PLAN ESTRATÉXICO DE SUBVENCIÓNS DO CONCELLO DA BAÑA 2021-24 PREÁMBULO O artigo 8.1 da Lei 38/2003, do 17 de novembro, Xeral de Subvencións, introduce a obriga para os órganos das Administracións Públicas e calesqueira entes públicos responsables da xestión de subvencións: elaborar un plan estratéxico de subvencións, nos que deben concretarse os obxectivos e efectos previstos coa súa aplicación, o prazo necesario para a súa consecución, os castes previsibles e as súas fontes de financiación, suxeitándose en todo caso ao cumprimento dos obxectivos de estabilidade orzamentaria. ARTIGO 8.–Principios generales.1. Los órganos de las Administraciones públicas o cualesquiera entes que propongan el establecimiento de subvenciones, con carácter previo, deberán concretar en un plan estratégico de subvenciones los objetivos y efectos que se pretenden con su aplicación, el plazo necesario para su consecución, los costes previsibles y sus fuentes de financiación, supeditándose en todo caso al cumplimiento de los objetivos de estabilidad presupuestaria.2. Cuando los objetivos que se pretenden conseguir afecten al mercado, su orientación debe dirigirse a corregir fallos claramente identificados y sus efectos deben ser mínimamente distorsionadores.3. La gestión de las subvenciones a que se refiere esta ley se realizará de acuerdo con los siguientes principios: a) Publicidad, transparencia, concurrencia, objetividad, igualdad y no discriminación. b) Eficacia en el cumplimiento de los objetivos fijados por la Administración otorgante. c) Eficiencia en la asignación y utilización de los recursos públicos. O citado artigo 8 foi desarrollado polos artigos 10 a 15 do Regulamento da Lei Xeral de Subvencións, aprobado polo Real Decreto 887/2006, do 21 de xullo, establecendo cales deben ser os principios rectores, o ámbito e o contido dos plans estratégicos, así como a competencia para a súa aprobación, o seguimento que debe realizarse dos mesmos e os efectos do seu incumprimento. Se ben este articulado non é aplicable aos Concellos, recolle alguns aspectos que poden ser tidos en conta com o artigo 11 (no básico) referente o ámbito temporal “Los planes estratégicos contendrán previsiones para un periodo de vigencia de tres años, salvo que por la especial naturaleza del sector afectado, sea conveniente establecer un plan estratégico de duración diferente” A Lei de Subvencións de Galicia 9/2007 indica que: ARTIGO 5.–Principios xerais.1. Os órganos da administración que propoñan o establecemento de subvenciones, con carácter previo, deberán concretar nun plan estratéxico de subvencións os obxectivos e efectos que se pretenden coa súa aplicación, o prazo necesario para a súa consecución, os custos previsibles e as súas fontes de financiamento, supeditándose, en todo caso, ao cumprimento dos obxectivos de estabilidade orzamentaria. O Plan Estratéxico, en diante PES, deberá confeccionarse con carácter previo a calquera proposta de outorgamento de subvencións e as propostas que se plantexen deben estar recollidas no mesmo. A normativa referida establece como principios inspiradores a transparencia que incide de forma directa nun incremento dos niveis de eficiencia e eficacia na xestión do gasto público dedicado á actividade subvencional das Administracións Públicas. Nesta liña de mellora da eficacia, a lei establece igualmente a necesidade de elaborar o Plan Estratéxico, que introduza conexión entre os obxectivos e efectos que se pretenden conseguir, cos custos previsibles e as súas fontes de financiación, co obxecto de adecuar as necesidades públicas a cubrir a través das subvencións coas previsións de recursos dispoñibles con carácter previo ao seu nacemento e a forma anual ou plurianual. O concello da Baña non contempla neste plan ningunha axuda de duración plurianual aínda que sigue apoiando accións e colectivos aos que xa viña facendo en exercicios anteriores dada a súa importancia para o tecido social, asociativo, cultural, deportivo do concello. Para dar cumprimento á citada normativa, o Concello da Baña aproba o seu Plan Estratéxico de Subvencións cuxo articulado figura a continuación. ARTIGO 1.–ÁMBITO TEMPORAL. O ámbito temporal do presente Plan Estratéxico de Subvencións do Concello da Baña proponse para o período 2021-2024. ARTIGO 2.–NATUREZA XURÍDICA. Os Plans Estratéxicos de Subvencións son un instrumento de xestión de carácter programático, que carece de rango normativo, que non supón unha incidencia directa na esfera dos particulares, nin a súa aprobación xera dereitos nin obrigas para a Administración. A súa efectividade queda condicionada ao cumprimento dos obxectivos de estabilidade orzamentaria, polo que a aprobación das correspondentes bases e convocatorias das diferentes liñas de subvención, así como das dispoñibilidades orzamentarias, se acomodarán en cada momento a ditos obxectivos. ARTIGO 3.–COMPETENCIA. O órgano competente para a aprobación do Plan Estratéxico de Subvencións, é o Pleno da Corporación, dado que se trata dun instrumento de planificación estratéxica da actividade subvencional ou de fomento e de xestión económica. ARTÍGO 4.–BENEFICIARIOS. O Concello da Baña concederá subvencións a favor de persoas físicas ou Entidades privadas coa finalidade de fomentar a realización de actividades de utilidade pública ou interese social ou para promover a consecución de fins públicos atribuídos á competencia local. ARTÍGO 5.–LIÑAS DE SUBVENCIÓN E OS SEUS OBXECTIVOS ESTRATÉXICOS. O presente Plan Estratéxico do Concello da Baña resulta de aplicación directa a todas as subvencións concedidas anualmente polo Concello mediante os seguintes procedementos de concesión de subvencións: – Subvencións concedidas en réxime de concorrencia competitiva. – Subvencións nominativas previstas no orzamento. Con carácter xeral, as subvencións se concederán en réxime de concorrencia competitiva; non obstante, poderán concederse mediante axuda directa aquelas subvencións que figuren como nominativas nos orzamentos municipais. As liñas estratéxicas de actuación recollidas no presente Plan Estratéxico, no que se integran as liñas de subvencións do Concello, son as seguintes: – Liña 1: fomento da promoción do deporte, a cultura, a xuventude e o fomento turístico da Baña nos seus distintos ámbitos. – Liña 2: fomento da acción social, fomento da natalidade, o acceso á educación e protección das familias. – Liña 3: fomento do sector primario. – Liña 4: fomento da saúde animal. -- Liña 5: fomento do desarrollo económico local, comercio e emprego.5.1. SUBVENCIÓNS EN MATERIA DE FOMENTO DO DEPORTE, CULTURA, A XUVENTUDE E O FOMENTO TURÍSTICO. a) Obxectivo estratéxico. Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins de carácter cultural, deportivo, xuvenil y turístico. b) Obxectivos específicos: – Fortalecer o movemento e tecido asociativo local nos seus diversos ámbitos de cultura, deporte o calquera outra actividade sectorial, como forma de participación da cidadanía. – Colaborar co movemento asociativo de organización de eventos festivos, tradicionais ou innovadores, que fomenten o turismo nos seus distintos ámbitos. – Fomentar a participación da xuventude e das súas entidades sociais na dinámica sociocultural do municipio. – Apoiar o mantemento e funcionamento de asociacións previstas nas bases de execución dos orzamentos municipais. – Fomentar a promoción do deporte federado das entidades deportivas. c) Prazo de execución: anual. d) Custes previsibles. Os custes previstos para o período 2021-2024 serán ata o máximo da dispoñibilidade das consignacións orzamentarias recollidas no orzamento correspondente a cada exercicio. e) Fontes de financiación. O orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión. O procedemento de concesión se realizará en xeral por concorrencia competitiva, e de forma directa para as entidades que figuren nominativamente no orzamento e para as axudas directas extraordinarias por razóns de interese público, social, económico ou humanitario. g) Plan de actuación. O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas.5.2. SUBVENCIÓNS EN MATERIA DE FOMENTO DA ACCION SOCIAL, FOMENTO DA NATALIDADE, O ACCESO Á EDUCACIÓN E PROTECCIÓN DAS FAMILIAS. a) Obxectivo estratéxico. Apoiar a adopción de medidas de corte social, a fin de mellorar a calidade de vida das familias como núcleo social básico facilitando a consecución de cobertura de necesidades vitais sociais e educativas, o fomento da natalidade e a conciliación de vida laboral e familiar como medida paliativa á despoboación. b) Obxectivos específicos: – Solucionar as necesidades acreditadas polo departamento de Servizos Sociais relacionadas coa cobertura das necesidades vitais de carácter básico (alimentación, saúde, vestido e uso e mantemento da vivenda habitual). – Fomentar a natalidade no termo municipal, a fin de paliar o crecemento vexetativo negativo. – Fomentar o acceso a niveis educativos non obrigatorios non prestados no termo municipal, co que supón de desprazamentos e encarecemento no acceso a un dereito básico como a educación. – Superar situacións de infravivenda. – Colaborar coas familias para obter a satisfacción das necesidades básicas dos menores, cando a causa determinante do risco para o seu desarrollo integral proceda de situacións de carencia ou insuficiencia de recursos do seu medio familiar. – Completar o acceso á educación en condicións de igualdade nos niveis educativos obrigatorios. c) Prazo: convocatorias anuais. d) Custes previsibles: os custes previstos para o período de vixencia do presente PES serán ata o máximo das dispoñibilidades orzamentarias consignadas recollidas no orzamento que se aprobe. e) Fontes de financiación: o orzamento municipal, de conformidade coas aplicacións orzamentarias recollidas no plan de actuación e liñas especificas. f) Procedemento de concesión: o procedemento de concesión se realizará en concorrencia competitiva, de conformidade coas bases que regulen a súa concesión, que poderá prever, con carácter excepcional e sempre que se acredite a necesidade dende o Departamento de Servizos Sociais, por concesión directa. g) Plan de actuación: o plan de actuación para a execución de esta liña estratéxica, se realizará mediante a elaboración das correspondentes bases de convocatoria.5.3. SUBVENCIÓNS DE FOMENTO DO SECTOR PRIMARIO. a) Obxectivo estratéxico: fomentar e incentivar a modernización e desenrrolo das actividades propias do sector primario no Concello, agrícola, gandeiro, forestal e hortícola. b) Obxectivos específicos: – Axuda ás xestións das explotacións agrarias, forestais e gandeiras, especialmente en campañas de exaltación e posta en coñecemento de produtos típicos, tradicionais e naturais producidos no Concello. – Fomentar o emprego no sector primario, facilitando a incorporación de mozos, como medida paliativa á despoboación. c) Prazo: convocatorias anuais. d) Custes previsibles: os custes previstos para o período de vixencia do presente PES serán ata o máximo das dispoñibilidades orzamentarias consignadas recollidas no orzamento que se aprobe. e) Fontes de financiación: o orzamento municipal, de conformidade coas aplicacións orzamentarias recollidas no plan de actuación e liñas especificas f) Procedemento de concesión: o procedemento de concesión se realizará en concorrencia competitiva. g) Plan de actuación: o plan de actuación para a execución de esta liña estratéxica, se realizará mediante a elaboración das correspondentes bases de convocatoria.5.4. SUBVENCIÓNS EN MATERIA DE SAÚDE ANIMAL. a) Obxectivo estratéxico: fomentar a protección da saúde e benestar animal no concello da Baña. b) Obxectivos específicos: – Protección dos animais, especialmente de razas tradicionalmente vinculadas ao acompañamento doméstico. – Evitar a propagación de enfermidades entre animais domésticos. – Evitar o abandono indiscriminado de animais que poñan en risco a seguridade cidadán en vial. – Fomentar actuacións de mellora das condicións de vida de animais abandonados e evitar o seu maltrato. – Fomento da adopción de animais abandonados. c) Prazo: convocatorias anuais. d) Custes previsibles: os custes previstos para o período de vixencia do presente PES serán ata o máximo das dispoñibilidades orzamentarias consignadas recollidas no orzamento que se aprobe. e) Fontes de financiación: o orzamento municipal, de conformidade coas aplicacións orzamentarias recollidas no plan de actuación e liñas específicas. f) Procedemento de concesión: o procedemento de concesión será, con carácter xeral, subvención nominativa prevista nas bases de execución do orzamento, ou subvención por concesión directa. g) Plan de actuación: o plan de actuación para a execución de esta liña estratéxica realizarase a través de convenio.5.5. SUBVENCIÓNS DE FOMENTO DO DESARROLLO ECONÓMICO LOCAL, COMERCIO E EMPREGO. a) Obxectivo estratéxico: colaboración cos axentes económicos do municipio na dinamización das actividades comerciais e competitividade das empresas locais. b) Obxectivos específicos: – Facilitar a adopción das medidas necesarias para garantir o desenvolvemento da actividade empresarial local no novo escenario derivado da crise sanitaria ocasionada polo Covid-19. – Fomentar o asociacionismo empresarial no municipio. – Mellora da competitividade das actividades empresariais. – Posta en marcha de campañas comerciais para o fomento das vendas no municipio. – Mantemento do comercio e da hostalería no municipio. c) Prazo: convocatorias anuais. d) Custes previsibles: os custes previstos para o período de vixencia do presente PES serán ata o máximo das dispoñibilidades orzamentarias consignadas recollidas no orzamento que se aprobe. e) Fontes de financiación: o orzamento municipal, de conformidade coas aplicacións orzamentarias recollidas no plan de actuación e liñas específicas. f) Procedemento de concesión: o procedemento de concesión se realizará en concorrencia competitiva. g) Plan de actuación: O plan de actuación para a execución desta liña estratéxica, realizarase mediante a elaboración das correspondentes bases de convocatoria ARTIGO 6.–PRAZOS DE EXECUCIÓN. Con carácter xeral, as subvencións municipais terán un prazo de execución anual, sendo o período elixible a efectos de xustificación o ano natural. Naqueles supostos nos que as circunstancias fagan conveniente a fixación dun prazo de execución superior ao anual, ou a modificación do período flexible, se deberán recoller nas correspondentes bases das subvencións. (por exemplo, tempadas deportivas ou cursos escolares). ARTIGO 7.–FINANCIACIÓN. A efectividade das liñas de axudas e subvencións engadidas no presente plan quedarán condicionadas á existencia de crédito adecuado e suficiente no correspondente orzamento anual. Previo á concesión de calquera tipo de subvención se procederá á tramitación da autorización do gasto correspondente. A cantidade global inicialmente consignada para a acción de fomento non será inferior ao 0,5% da cantidade total inicial á que ascenda o orzamento municipal en cada exercicio. ARTIGO 8.–PAGO ANTICIPADO DAS SUBVENCIÓNS CONCEDIDAS. De acordo co previsto no artigo 34 da Lei Xeral de Subvencións que establece que “tamén se poderán realizar pagos anticipados que suporán entregas de fondos con carácter previo á xustificación, como financiación necesaria para poder levar a cabo as actuacións inherentes á subvención. Dita posibilidade e o réxime de garantías deberán preverse expresamente na normativa reguladora da subvención”, as bases das diferentes convocatorias, en función das necesidades de financiación do tipo de proxecto a subvencionar, dos destinatarios da subvención e dos principios de eficacia e eficiencia que deben rexer en toda actuación pública poderán de forma motivada establecer a posibilidade de pagos anticipados. ARTIGO 9.–CONTROL E SEGUIMENTO DO PLAN ESTRATÉXICO DE SUBVENCIÓNS. O control e seguimento do presente Plan Estratéxico de Subvencións do Concello da Baña, realizarase de forma anual, en dous aspectos. – Control económico-financeiro das subvencións concedidas, que está encomendado á Intervención do Concello da Baña, que se realizará nas condicións recollidas na lexislación vixente. – Control e seguimento do Plan, que será recopilado pola Intervención municipal, para o cal, por parte de cada un dos servizos que actúen de órganos instrutores do procedemento de concesión das Subvencións, se procederá a remitir no primeiro cuadrimestre do exercicio seguinte, memoria de avaliación. – A intervención analizará, xunto co informe de análise do cumprimento dos obxectivos de estabilidade orzamentaria e cumprimento da regra do gasto da liquidación orzamentaria do exercicio vencido, en informe independente, o cumprimento do obxectivo de estabilidade orzamentaria da execución do Plan Estratéxico de Subvencións da anualidade correspondente indicando grado de execución e relevancia do mesmo respecto do análise xeral. ARTIGO 10.–TRANSPARENCIA. Todas as subvencións concedidas polo Concello, en cada unha das súas liñas estratéxicas, programas de axuda e convocatorias serán publicadas durante o mes seguinte a cada trimestre natural, de acordo cos artigos 30 e 31 do Regulamento da Lei 38/2003, Xeral de subvencións, na web municipal, tanto no apartado Subvencións como no taboleiro de anuncios oficiais da sede electrónica, no taboleiro de anuncios físicos, no Boletín Oficial cando fora preciso e na Base de Datos Nacional de subvencións, indicando beneficiario, contía concedida e o proxecto ou acción á que vai destinada. A Baña, 15/04/2021. O alcalde Asdo.: José Antonio Pereira